Komission asetus (EY) N:o 1923/1999, annettu 8 päivänä syyskuuta 1999, neuvoston asetuksen (EY) N:o 2200/96 soveltamista koskevista yksityiskohtaisista säännöistä toimintaohjelmien, toimintarahastojen ja yhteisön taloudellisen tuen osalta annetun asetuksen (EY) N:o 411/97 muuttamisesta



Virallinen lehti nro L 238 , 09/09/1999 s. 0011 - 0013



KOMISSION ASETUS (EY) N:o 1923/1999, annettu 8 päivänä syyskuuta 1999, neuvoston asetuksen (EY) N:o 2200/96 soveltamista koskevista yksityiskohtaisista säännöistä toimintaohjelmien, toimintarahastojen ja yhteisön taloudellisen tuen osalta annetun asetuksen (EY) N:o 411/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 48 artiklan, sekä katsoo, että 1) komission asetuksessa (EY) N:o 411/97(3), sellaisena kuin se on viimeksi muutettuna asetuksella (EY) N:o 1013/1999(4), vahvistetaan toimintaohjelmia, toimintarahastoja ja yhteisön taloudellista tukea koskevat yksityiskohtaiset säännöt, 2) on syytä muuttaa tuottajaorganisaatioiden kaupan pitämän tuotannon muodostavia osatekijöitä siten, että suoramyyntiin liittyviä määriä ei oteta huomioon, koska ne eivät edellytä tuottajaorganisaatioilta mitään toimia ja niitä on erittäin vaikea valvoa, 3) jotta tuottajaorganisaatiot voisivat laatia toimintaohjelmansa tosiasiallisten tietojen perusteella, on saadun kokemuksen mukaan syytä pidentää tuottajaorganisaatioiden kaupan pitämän tuotannon arvon vahvistamisen viitekautta siten, että vältetään ajantasaistamista edellyttävien alustavien toimintarahastojen perustaminen; mahdollisimman suuren joustovaran varmistamiseksi on kansallisten tarpeiden vuoksi syytä aikaistaa tuottajaorganisaatioiden kaupan pitämän tuotannon arvon vahvistamisen viitekautta, jotta jäsenvaltiot voivat tarvittaessa valita lyhyemmän 12 kuukauden pituisen kauden; kaikkien hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(5), sellaisena kuin se on viimeksi muutettuna asetukella (EY) N:o 2199/97(6), ja tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96(7) mukaiseen tukijärjestelmään kuuluvien jalostettaviksi tarkoitettujen tuotteiden tasapuolisen kohtelun varmistamiseksi sitrushedelmien kaupan pidetyn tuotannon arvoon on syytä lisätä asetuksen (EY) N:o 2202/96 1 artiklassa tarkoitettu tuottajaorganisaatioiden saama tuki, 4) asetuksen (EY) N:o 411/97 liite on syytä muuttaa sen täsmentämiseksi, että hedelmien ja vihannesten jalostukseen liittyviin tuottajaorganisaatioiden investointeihin ei voi saada toimintaohjelmien mukaista rahoitusta kuitenkin niin, että tiettyjä tuotteiden jalostukseen tähtääviä valmistamistoimia, jotka kuuluvat perinteisesti maataloustuottajille, ei pidetä jalostuksena, 5) saadun kokemuksen huomioon ottamiseksi on syytä tehdä joitakin mukautuksia yhteisön taloudellisen tuen hakemuksiin ja maksuihin sekä seuraamuksiin liittyviin yksityiskohtaisiin sääntöihin, 6) toimintaohjelmien laatimiseen ja sisältöön välittömästi vaikuttavien muutosten soveltaminen on aloitettava toimintaohjelmien seuraavasta vuotuisesta toteutuskaudesta, joka alkaa 1 päivänä tammikuuta 2000; jäsenvaltioille on kuitenkin tarpeen antaa mahdollisuus säilyttää ennen tämän asetuksen voimaantuloa hyväksytyt ohjelmat silloin, kun niiden mukauttaminen ei täytäntöönpanon edistymisen vuoksi ole tarkoituksenmukaista, ja 7) tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 411/97 seuraavasti: 1) Korvataan 2 artiklan 4 kohta seuraavasti: "4. Tässä asetuksessa 'kaupan pidetyllä tuotannolla' tarkoitetaan tuottajaorganisaation jäsenten tuotantoa, joka myydään asetuksen (EY) N:o 2200/96 11 artiklan 1 kohdan c alakohdan 3 alakohdan ensimmäisessä ja toisessa alakohdassa, ensimmäistä luetelmakohtaa lukuun ottamatta, säädetyin edellytyksin sellaisten tuotteiden osalta, joiden perusteella tuottajaorganisaatio on hyväksytty." 2) Korvataan 2 artiklan 5 kohdan ensimmäinen alakohta seuraavasti: "5. Asetuksen (EY) N:o 2200/96 15 artiklan 5 kohdan kolmannen alakohdan soveltamiseksi taloudellisen tuen enimmäismäärät lasketaan jäsenvaltion vahvistaman vuoden pituisen viitekauden aikana kaupan pidetyn tuotannon arvon perusteella. Tämä viitekausi alkaa aikaisintaan 1 päivänä tammikuuta sitä vuotta, jolle taloudellisen tuen enimmäismäärät on vahvistettu, edeltävänä toisena vuonna ja päättyy viimeistään 30 päivänä kesäkuuta sitä vuotta, jolle taloudellisen tuen enimmäismäärät on vahvistettu, edeltävänä vuonna. Kaupan pidetyn tuotannon arvoa korotetaan tuottajaorganisaatioiden samana aikana saaman asetuksen (EY) N:o 2202/96 1 artiklassa tarkoitetun tuen määrällä. Jäsenvaltioissa voi objektiivisin perustein olla kaksi viitekautta." 3) Korvataan 7 artiklan 1 kohdan toisen alakohdan b alakohta seuraavasti: "b) 2 artiklan 5 kohdan ensimmäisen alakohdan mukaisesti vahvistettuun kaupan pidetyn tuotannon arvoon." 4) Poistetaan 7 artiklan 3 kohta. 5) Korvataan 7 artiklan 4 kohta seuraavasti: "4. Jäsenvaltioiden on toimitettava ennen 31 päivää tammikuuta komissiolle yhteenveto toimintarahastojen arvioiduista määristä ilmoittaen erikseen sen kaupan pidetyn tuotannon arvo, johon kyseisten määrien laskeminen perustuu, sekä yhteenveto taloudellisen tuen arvioiduista määristä. Niiden on myös toimitettava 2 artiklan 6 kohdassa tarkoitetut tiedot." 6) Korvataan 8 artiklan 1 kohdan toinen alakohta seuraavasti: "Ennakkomaksuhakemukset on esitettävä tammikuussa, huhtikuussa, heinäkuussa ja lokakuussa. Niissä on oltava arvio toimintaohjelmasta aiheutuvista menoista kolmen kuukauden jaksoksi ennakkomaksuhakemuksen esittämiskuukaudesta alkaen. Koko vuoden osalta maksettujen ennakkomaksujen kokonaismäärä saa olla enintään 90 prosenttia taloudellisen tuen arvioidusta määrästä ja 2,5 prosenttia tuottajaorganisaation kaupan pidetyn tuotannon arvosta vähennettynä 7 artiklan 1 kohdan toisen alakohdan a alakohdassa tarkoitetuilla arvioiduilla markkinoiltapoistamismenoilla." 7) Lisätään 8 artiklaan 4 kohta seuraavasti: "4. Tuottajaorganisaatiot voivat hakemuksesta vaihtoehtoisesti valita järjestelmän, joka perustuu yhteisön taloudellisen tuen osaa koskeviin hakemuksiin toimintaohjelmasta aiheutuneiden menojen mukaan. Tuen osaa koskevat hakemukset on esitettävä huhtikuussa, heinäkuussa ja lokakuussa kolmen edellisen kuukauden aikana aiheutuneiden menojen osalta. Niihin on liitettävä asianmukaiset todisteet. Tuen osaa koskeviin hakemuksiin perustuvien maksujen kokonaismäärä saa olla enintään 90 prosenttia taloudellisen tuen arvioidusta määrästä ja 2,25 prosenttia tuottajaorganisaation kaupan pitämän tuotannon arvosta vähennettynä 7 artiklan 1 kohdan toisen alakohdan a alakohdassa tarkoitetuilla arvioiduilla markkinoiltapoistamismenoilla. Markkinoiltapoistamisiin perustuvat taloudellisen tuen osaa koskevat hakemukset voidaan tarvittaessa esittää samanaikaisesti edellisessä alakohdassa tarkoitettujen hakemusten kanssa. Näihin hakemuksiin sovelletaan 2 kohdan kolmannessa alakohdassa tarkoitettuja rajoituksia." 8) Lisätään 9 artiklaan 4 kohta seuraavasti: "4. Kun säädetyt tarkastukset on tehty, jäsenvaltiot maksavat taloudellisen tuen tuottajaorganisaatioille, jotka ovat esittäneet taloudellisen tuen hakemuksen enintään 2,5 prosenttia niiden kaupan pitämän tuotannon arvosta olevasta määrästä. Ne voivat maksaa muille tuottajaorganisaatioille 2,5 prosenttiin niiden kaupan pitämästä tuotannosta rajoitetun taloudellisen tuen ensimmäisen erän kun säädetyt tarkastukset on tehty. Loppuerä maksetaan kun enimmäismäärä on vahvistettu 10 artiklan toisen alakohdan mukaisesti." 9) Korvataan 13 artiklan 2 kohta seuraavasti: "2. Jos 9 artiklan 1 kohdan mukaisesti haetun tuen tai tosiasiallisesti maksetun tuen ja hakijalle kuuluvan tuen välinen erotus on yli 20 prosenttia hakijalle kuuluvasta tuesta, hakijalle ei makseta tukea kyseisen vuoden aikana ja tuensaajan on korvattava koko maksettu tuki, johon on lisätty 1 kohdassa tarkoitettu korko, sanotun kuitenkaan rajoittamatta 10 artiklan toisessa alakohdassa tarkoitetun enimmäismäärän soveltamista." 10) Lisätään liitteeseen 17 kohta seuraavasti: "17. Investoinnit tuoretuotteiden jalostamiseksi; tuottajaorganisaatioiden tuotteen valmistamiseen ja erityisesti puhdistamiseen, paloitteluun, kuorimiseen, kuivaukseen ja pakkaamiseen liittyviä toimia kaupan pitämistä varten ei pidetä jalostamisena." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen 1 artiklan 1, 2, 3, 4, 5, 6 ja 10 kohtaa sovelletaan ensimmäisen kerran vuonna 2000 täytäntöönpantaviin toimintaohjelmiin. Jäsenvaltioiden ennen tämän asetuksen voimaantuloa hyväksymät toimintaohjelmat, joiden toteutus jatkuu vuonna 2000, on saatettava tämän asetuksen säännösten mukaisiksi siten, että tuottajajärjestöt tekevät tarvittaessa 15 päivään syyskuuta 1999 mennessä muutosesityksen. Jäsenvaltiot voivat kuitenkin säätää ennen tämän asetuksen voimaantuloa hyväksyttyjen ohjelmien säilyttämisestä silloin, kun niiden muuttaminen ei täytäntöönpanon edistymisen vuoksi ole tarkoituksenmukaista. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä syyskuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 1. (2) EYVL L 160, 26.6.1999, s. 80. (3) EYVL L 62, 4.3.1997, s. 9. (4) EYVL L 123, 13.5.1999, s. 42. (5) EYVL L 297, 21.11.1996, s. 29. (6) EYVL L 303, 6.11.1997, s. 1. (7) EYVL L 297, 21.11.1996, s. 49.